**ШҮҮГЧИЙН ЭРХ ЗҮЙН БАЙДЛЫН ТУХАЙ ХУУЛЬД   
НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙГ ХЭРЭГЖҮҮЛЭХТЭЙ ХОЛБОГДОН ГАРАХ   
ЗАРДЛЫН ТООЦОО**

2019.05.07 Улаанбаатар хот

Шүүгчийн эрх зүйн байдлын тухай хуульд нэмэлт, өөрчлөлт оруулах тухай хуулийн төсөл, түүнийг дагалдан боловсруулсан Шүүхийн захиргааны тухай хуульд нэмэлт, өөрчлөлт оруулах хуулийн төслийг хэрэгжүүлэхэд шаардагдах зардлын тооцоог Засгийн газрын 2016 оны 59 дүгээр тогтоолын 4 дүгээр хавсралтаар баталсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал”-ын дагуу тооцож гаргалаа.

**Нэг. Хуулийн этгээдийн зардал**

Шүүгчийн эрх зүйн байдлын тухай хуульд нэмэлт, өөрчлөлт оруулах тухай хуулийн төсөл батлагдвал хууль тогтоомжийг хэрэгжүүлэхтэй холбоотойгоор хуулийн этгээдийн зүгээс гүйцэтгэх ажил үүрэг өөрчлөгдөхгүй бөгөөд иймд зардал гарахгүй болно.

**Хоёр. Иргэний зардлыг тооцох**

Хуулийн төсөл батлагдан хэрэгжсэнээр Шүүхийн сахилгын хороонд гомдол, мэдээлэл гарган шийдвэрлүүлэхэд иргэдэд шинээр гарах болон нэмэгдэх зардал байхгүй.

**Гурав. Төрийн байгууллагын зардал буюу улсын төсөвт үүсэх зардал**

Засгийн газрын 2016 оны 59 дүгээр тогтоолын 4 дүгээр хавсралтын 4.1-т төрийн байгууллагын зардал буюу төсөвт үүсэх ачааллыг тооцохын тулд тухайн ажил үйлчилгээг гүйцэтгэхэд шаардагдах хүний нөөцийн хэрэгцээг тодорхойлж, түүнд шаардагдах зардлыг тооцож гаргасан бөгөөд уг ажлыг дараах үе шаттайгаар хийв:

* 1. Байгууллагын гүйцэтгэх үүрэг буюу ажил, үйлчилгээг тодорхойлох;
  2. Ажил, үйлчилгээг гүйцэтгэх хүний нөөцийг тодорхойлох;
  3. Гарах зардлыг урьдчилан тооцох;
  4. Зардлыг нэгтгэн тооцох;
  5. Байгууллагын гүйцэтгэх үүрэг буюу ажил, үйлчилгээг тодорхойлох

3.1.1. *Шүүгчийн мэргэшлийн ур чадварын үнэлгээ:* Шүүгчийн эрх зүйн байдлын тухай хуульд нэмэлт, өөрчлөлт оруулах тухай хуулийн төслийн 251.1-тшүүгчид гурваас таван жил тутам мэргэшлийн ур чадварын үнэлгээ хийх, 251.3-т Мэргэшлийн хороо үнэлгээний дүнд үндэслэн мэдлэг, ур чадвар, ажлын гүйцэтгэл дээшлүүлэх чиглэлээр тухайн шүүгчид зөвлөмж гаргаж танилцуулах талаар тусгасан байна. Мөн төслийн 251 дүгээр зүйлийн 251.3-т үнэлгээ хийхтэй холбоотой харилцааг зохицуулсан журмыг Шүүхийн ерөнхий зөвлөл батлах тул үнэлгээний ерөнхий зардлын тооцоог энэ судалгаанд гаргав.

3.1.2. *Шүүхийн сахилгын хорооны дарга, орон тооны гишүүд:* Шүүхийн сахилгын хорооны дарга нь гомдол, мэдээллийг хүлээн авч хуваарилах, сахилгын хэрэг үүсгэх эсэхийг шийдвэрлэх бүрэлдэхүүнийг томилж хуралдааныг товлон зарлах, Сахилгын хорооны нийт гишүүдийн хуралдааныг товлох, удирдах, өөрт хуваарилагдсан гомдол, мэдээллийг шалгах зэрэг чиг үүргийг хэрэгжүүлдэг. Сахилгын хорооны гишүүний хувьд хуваарилагдсан гомдол, мэдээллийг шалгах, сахилгын хэрэг үүсгэх эсэх асуудлыг шийдвэрлэх хуралдаанд шалгалтын дүнг танилцуулах, нийт гишүүдийн хуралдаанд оролцох, шалгалтын дүнг танилцуулах, шаардлагатай тохиолдолд нэмэлт шалгалт явуулах зэрэг чиг үүргийг хэрэгжүүлнэ.

* 1. Ажил, үйлчилгээг гүйцэтгэх хүний нөөцийг тодорхойлох

3.2.1. *Шүүгчийн мэргэшлийн ур чадварын үнэлгээ:* Тус үнэлгээг Шүүхийн мэргэшлийн хороо гүйцэтгэнэ. Шүүхийн захиргааны тухай хуулийн 23 дугаар зүйлийн 23.2-т зааснаар Шүүхийн мэргэшлийн хороо нь орон тооны бус есөн гишүүнээс бүрдэх бөгөөд бүрэн эрхийн хугацаа таван жилийн хугацаатай байна. Мөн хуулийн 23.13-т зааснаар Мэргэшлийн хороо нь ажлын албатай бөгөөд тус хороо чиг үүргээ хэрэгжүүлэхэд туслахад чиглэсэн зохион байгуулалтын ажлыг хариуцдаг.

3.2.2. *Шүүхийн сахилгын хорооны дарга, орон тооны бус гишүүд:* Шүүхийн захиргааны тухай хуульд нэмэлт, өөрчлөлт оруулах тухай хуулийн 32 дугаар зүйлийн 32.2-т Шүүхийн сахилгын хорооны дарга, гурван гишүүн орон тооны байхаар заасан байна.

* 1. Гарах зардлыг урьдчилан тооцох

Энэ хэсэгт Шүүгчийн эрх зүйн байдлын тухай хуульд нэмэлт, өөрчлөлт оруулах тухай хуулийн төслийг хэрэгжүүлэхэд шаардагдах зардлыг урьдчилсан байдлаар тооцоолов.

**А.Хүний нөөцийн зардал**

3.3.1. *Шүүгчийн мэргэшлийн ур чадварын үнэлгээ:* Шүүхийн ерөнхий зөвлөлийн 2018 оны 04 дүгээр тогтоолоор Шүүхийн мэргэшлийн хороо, Ёс зүйн хорооны гишүүдийн урамшууллын хэмжээг тогтоосон. Үнэлгээг Шүүхийн мэргэшлийн хорооны гишүүд хариуцан явуулах бөгөөд нэг шүүгчийн мэргэшлийн үйл ажиллагааны түвшинг үнэлэхэд ажлын нэг өдөр буюу 8 цаг шаардагдана. Нэг жилийн хугацаанд нийт 100 шүүгчид мэргэшлийн үйл ажиллагааны үнэлгээ хийхээр төлөвлөж, үнэлгээг явуулах Мэргэшлийн хорооны гишүүний урамшууллыг тооцов.

/мян.төг/

|  |  |  |  |  |  |
| --- | --- | --- | --- | --- | --- |
|  |  | **Шүүгчийн тоо** | **Ажиллах цаг** | **Цагийн урамшуулал** | **Нийт урамшуулал** |
| 1 | Урамшуулал, НДШ | 100 | 800 | 15 | 13,500 |
|  | **Нийт** |  |  |  | **13,500** |

3.3.2. *Шүүхийн сахилгын хорооны дарга, орон тооны бус гишүүд:* Хуулийн төслийн хүрээнд шүүгчийн мэргэшлийн ур чадварын үнэлгээг Шүүхийн мэргэшлийн хороо, шүүхийн ёс зүйн хорооны 4 гишүүнийг орон тооны гишүүн болгохоор тусгасан болно. Засгийн газрын 2019 оны 24 дүгээр тогтоолоор төрийн захиргааны албан тушаалын цалингийн сүлжээг тогтоосон.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  | /мян.төг/ |
| **№** | **Албан тушаал** | **Зэрэглэл** | **Орон тоо** | **Үндсэн цалин** | **Нэмэгдэл** | **Цалин, хөлс** | **Нийт цалин хөлс** | **НДШ** |
| 1 | Дарга | АА-1 | 1 | 1,141 | 228 | 1,369 | 16,434 | 2,054.23 |
| 2 | Гишүүд | АА-2 | 3 | 1,121 | 224 | 4,037.21 | 48,447 | 6,055.82 |
|  | **Нийт** | | **4** |  |  |  | **64,880** | **8,110** |

**Б.Материаллаг зардал:** Хуулийн төслийг хэрэгжүүлэхэд шаардагдах нэг удаагийн шинжтэй материаллаг зардлыг дараах байдлаар тооцсон болно. Цаашид улсын төсөвт тогтмол нэмэгдэх зардал байхгүй болно.

|  |  |  |  |  |  |
| --- | --- | --- | --- | --- | --- |
| **Сахилгын хорооны бүтэц шинэчлэхэд шаардагдах зардал** | | | | | |
|  |  |  |  |  | /мян.төг/ |
| **Д/д** | **Хөрөнгийн нэр** | **Хэмжих нэгж** | **Тоо хэмжээ** | **Нэг бүрийн үнэ** | **Нийт дүн** |
|  | **Нийт** |  |  |  | **17,200** |
| 1 | Тавилга | ширхэг | 4 | 1,500 | 6,000 |
| 2 | Компютер | ширхэг | 4 | 1,600 | 6,400 |
| 3 | Принтер | ширхэг | 4 | 400 | 1,600 |
| 4 | Хэргийн материал хадгалах шүүгээ (Сейф) | ширхэг | 4 | 800 | 3,200 |

* 1. Бусад зардал Хуулийн төслийг хэрэгжүүлэхтэй холбогдсон бусад зардал гарахгүй байхаар тооцоолов.
  2. Нийт зардал:Хүний нөөцийн зардал, материаллаг зардал нийт **103** сая **690 мянган** төгрөгийн зардал гаргахаар байна.

---оОо---